cyanic-selkie/wikianc huggingface dataset:
বাংলা ধ্বনিতত্ত্ব
স্বরধ্বনি
অ১ (অল্প সংবৃত); অ২ (বেশি সংবৃত); আ; ই (ঈ); উ (ঊ); এ১; এ২; ও
সব স্বরধ্বনিরই উচ্চারণে হ্রস্বদীর্ঘত্ব আছে। তবে সাধারণ নিয়ম হল হ্রস্ব উচ্চারণ। হ্রস্ব উচ্চারণের উদাহরণের প্রয়োজন নাই। দীর্ঘ উচ্চারণের উদাহরণ দেওয়া হল।
বাংলা ভাষাতে ৭টি পূর্ণ স্বরধ্বনি আছে; এগুলিকে অ, আ, ই, উ, এ, ও এবং অ্যা বর্ণ দিয়ে নির্দেশ করা যায়। পূর্ণস্বরধ্বনিগুলিকে নাকি স্বরে বা অনুনাসিকভাবেও উচ্চারণ করা যায় (ঁ দিয়ে নির্দেশ করা হয়)। এছাড়াও বাংলা ভাষাতে অর্ধস্বরধ্বনি আছে চারটি; এগুলি ই, উ, এ এবং ও স্বরধ্বনিগুলির অর্ধোচ্চারিত রূপ। পূর্ণ এবং অর্ধস্বরধ্বনিগুলি একত্রিত হয়ে বাংলায় ১৭টির মত দ্বিস্বরধ্বনি উচ্চারিত হয়; এগুলিকে অয়, অও, আউ, আয়, আও, ইই, ইউ, এই, ছুটে , এও, অ্যায়, অ্যাও, ওই, ওউ, ওয়, ওও দিয়ে নির্দেশ করা যেতে পারে।
লিখিত বাংলার বর্ণমালা, যা স্কুল কলেজে শিক্ষা দেওয়া হয়, সেগুলিতে ঈ, ঊ, ঋ, ৯-এর অস্তিত্ব থাকলেও উচ্চারণের ক্ষেত্রে এগুলি স্বরধ্বনি হিসেবে উচ্চারিত হয় না। দীর্ঘ ঈ এবং দীর্ঘ ঊ সংস্কৃতে দীর্ঘভাবে উচ্চারিত হলেও কথ্য বাংলাতে সবসময় দীর্ঘ উচ্চারিত হয় না। ঋ-কে রি এবং ৯-কে লি হিসেবে উচ্চারণ করা হয়। অন্যদিকে অ্যা স্বরধ্বনিটি বাংলার একটি মৌলিক পূর্ণ স্বরধ্বনি হলেও শিক্ষামাধ্যমে প্রচলিত বর্ণমালাতে একে সেভাবে স্থান দেয়া হয়নি। বাংলা ভাষাতে দ্বিস্বরধ্বনির সংখ্যা সতেরটির মত হলেও কেবল ওই এবং ওউ-এর জন্য আলাদা দুইটি বর্ণ আছে, যথাক্রমে ঐ এবং ঔ, এবং এগুলিকে স্কুলপাঠ্য বর্ণমালার স্বরবর্ণ ভাগে স্থান দেওয়া হয়েছে।
নিচে আন্তর্জাতিক ধ্বনিমূলক বর্ণমালাতে বাংলা স্বরধ্বনিগুলি উচ্চারণস্থল ও উচ্চারণকৌশল অনুযায়ী ছক আকারে দেখানো হল।
ব্যঞ্জনধ্বনি
বাংলা ভাষায় মোট ব্যঞ্জনধ্বনি ৩০টি – ক্, খ্, গ্, ঘ্, ঙ্, চ্, ছ্, জ্, ঝ্, ট্, ঠ্, ড্, ঢ্, ত্, থ্, দ্, ধ্, ন্, প্, ফ্, ব্, ভ্, ম্, র্, ল্, শ্, স্, হ্, ড়্, ঢ়্;
যদিও বর্ণমালার ব্যঞ্জনবর্ণ ভাগে আরও ৯ টি বর্ণ স্থান দেওয়া হয়েছে, যেমন—(১)ঞ (২)ণ (৩)য (৪)ষ (৫) য় (৬)ৎ (৭)ং (৮)ঃ (৯)৺ কিন্তু ব্যঞ্জনধ্বনি মোট ৩০ টি
মান্য চলিত বাংলা উচ্চারণে পশ্চিমবঙ্গ ও বাংলাদেশে মোটামুটি সমতা বিধান করা হয়, তবে মান্য চলিত ভাষাভাষী বক্তাদের উচ্চারণের ক্ষেত্রেও এলাকাভেদে কিছু বৈচিত্র্য লক্ষ্য করা যায়:
অক্ষর/দল/সিলেবল
মুখের ভাষার যে অংশ একবারে, এক ধাক্কায় উচ্চারণ করা যায়, সহজভাবে ধ্বনিবিজ্ঞানের পরিভাষায় তাকেই সিলেবল, দল বা অক্ষর বলে। বাংলা ভাষার সিলেবলগুলির কেন্দ্রে বা নিউক্লিয়াসে থাকে একটি স্বরধ্বনি। এই কেন্দ্রের আগে বা পরে শূন্য, এক বা একাধিক ব্যঞ্জনধ্বনি বসতে পারে। অর্থাৎ বাংলা সিলেবলের বিন্যাস স্ব, স্বব, বস্বব, ববস্ব, ববস্বব, ইত্যাদি বিভিন্ন রকমের হতে পারে। সব মিলিয়ে প্রায় পনেরটির মত বিন্যাস পাওয়া গেছে। এদের মধ্যে বস্ব অর্থাৎ ব্যঞ্জন+স্বর সিলেবলটিই (খা, দু, পা, নি, ইত্যাদি) বাংলা ভাষাতে সবচেয়ে বেশি দেখতে পাওয়া যায়। নিউক্লিয়াসের স্বরধ্বনির আগে সর্বোচ্চ তিনটি ব্যঞ্জন থাকতে পারে, আর নিউক্লিয়াসের পরে সর্বোচ্চ থাকতে পারে দুইটি ব্যঞ্জনধ্বনি। সংকেত আকারে লিখলে বাংলা সিলেবলের সংগঠন এভাবে দেখানো যায়: (C) (C) (C) V (C) (C)। এখানে C ব্যঞ্জন এবং V স্বর নির্দেশ করছে। বন্ধনী দিয়ে বোঝানো হয়েছে C-এর উপস্থিতি ঐচ্ছিক।
ইউরেনাইল পার অক্সাইড
ইউরেনাইল পারক্সাইড বা ইউরেনিয়াম পারক্সাইড হাইড্রেট (UO4·nH2O) হল ইউরেনিয়ামের একটি ফ্যাকাশে-হলুদ, দ্রবণীয় পারক্সাইড। এটি ইউরেনিয়াম সমৃদ্ধ জ্বালানী চক্রের এক পর্যায়ে এবং ইন সিটু লিচিং এবং রেজিন আয়ন বিনিময় ব্যবস্থার মাধ্যমে প্রস্তুত ইয়েলোকেকে এর উপস্থিত পাওয়া যায়। এই যৌগটিকে UO3·(H2O2)·(H2O) হিসাবেও প্রকাশ করা হয়, এটি ইউরেনিয়াম ট্রাইঅক্সাইড হাইড্রেট UO3·nH2O-এর সাথে খুবই সাদৃশ্যপূর্ণ। উভয় যৌগের দ্রবীভূত আচরণ হাইড্রেশন অবস্থার জন্য অত্যন্ত সংবেদনশীল (n ০ এবং ৪ এর মধ্যে পরিবর্তিত হতে পারে)। ইউরেনিয়াম পারক্সাইডের একটি প্রধান বৈশিষ্ট্য হল এটি ছোট ছোট সূঁচ নিয়ে গঠিত যার গড় AMAD প্রায় ১.১ μm
ইউরেনাইল খনিজ স্টুডটাইট, UO4·4H2O, এবং মেটাস্টুডটাইট, UO4·2H2O, আজ পর্যন্ত আবিষ্কৃত একমাত্র পারক্সাইড সমৃদ্ধ খনিজ। এটি হালকা হলুদ গুঁড়াজাতীয় পদার্থ।
সংশ্লেষণ
সাধারণভাবে, ইউরেনাইল পারক্সাইড একটি পারক্সাইড (সাধারণত হাইড্রোজেন পারক্সাইড দ্রবণ) যোগ করে ইউরেনিয়াম(VI) এর দ্রবণ থেকে পাওয়া যেতে পারে। হাইড্রোজেন পারঅক্সাইড যোগ করে ইউরেনাইল নাইট্রেটের ফুটন্ত দ্রবণ থেকে ডাইহাইড্রেট পাওয়া যায় এবং অ্যামোনিয়াম ইউরানাইল অক্সালেটের দ্রবণ থেকে অধঃক্ষেপরূপে ট্রাইহাইড্রেট পাওয়া যায়।
স্ফটিক গঠন
একক কোষে দুটি পানির অণু এবং দুটি পারক্সাইড অ্যানায়নের সাথে ইউরেনাইল ক্যাটায়ন যুক্ত থাকে। পরেরগুলি ক্যাটায়নের সাথে μ 2 -সমন্বিত থাকে। অতিরিক্ত পানির অণুগুলি হাইড্রোজেন বন্ধনের মাধ্যমে স্ফটিকের মধ্যে আবদ্ধ থাকে। শুধুমাত্র টেট্রাহাইড্রেটকে এক্স-রে ক্রিস্টালোগ্রাফি দ্বারা সনাক্ত করা হয়েছে, তবে ঘনত্ব কার্যকরী তত্ত্বটি ডাইহাইড্রেটের একটি ভাল আনুমানিক ধারণা দেয়।
পলিপারক্সোইউরানিলেট অ্যালোট্রপ
যখন ইউরেনাইল নাইট্রেট হাইড্রোজেন পারক্সাইড এবং একটি ক্ষারীয় ধাতব হাইড্রক্সাইডের জলীয় দ্রবণে দ্রবীভূত হয়, তখন এটি পলিঅক্সোমেটালেটস বা ফুলেরিনের মতো "খাঁচা গুচ্ছ বা কেজ ক্লাস্টার" তৈরি করে। সংশ্লেষণগুলিতে সাধারণত জিওলাইটের মতো টেমপ্লেট হিসাবে অ্যামাইনের মতো জৈব পদার্থও যোগ করা হয়। পানিতে দ্রবীভূত ইউরেনিয়াম লবণের রেডিওলাইসিসে পারক্সাইড তৈরি হয়; ইউরেনাইল পারক্সাইড ব্যয় হওয়া তেজস্ক্রিয় বর্জ্যের সম্ভাব্য শেষ উপাদান হিসাবে পাওয়া গেছে।
সাগু পাম
সাগু পাম সাগু নামক শ্বেতসার সমৃদ্ধ খাদ্য উৎপাদনকারী কয়েকটি উদ্ভিদের সাধারণ নাম। আরেকাসিয়া গোত্রের "প্রকৃত পাম উদ্ভিদ" এবং পাম উদ্ভিদের মতো দেখতে নগ্নবীজী কয়েকটি সাইকাস থেকে সাগু উৎপাদিত হয়। সাইকাস থেকে তৈরি সাগু খাবার আগে বিষ অপসারণ করতে হয়৷ সাগু পাম দ্বারা যেসব উদ্ভিদ নির্দেশিত হতে পারে:
গিরিশ কারনাড
গিরিশ রঘুনাথ কারনাড (১৯ মে ১৯৩৮ - ১০ জুন ২০১৯) হলেন একজন ভারতীয় ভাষাবিজ্ঞানী, চলচ্চিত্র পরিচালক, অভিনয়শিল্পী, অনুবাদক, চিত্রনাট্যকার ও লেখক। তিনি ভারতের জাতীয় চলচ্চিত্র পুরস্কার, ফিল্মফেয়ার পুরস্কার, পদ্মশ্রী, পদ্মভূষণ ছাড়াও সাহিত্যেকদের জন্য প্রদত্ত ভারতের সর্বোচ্চ সম্মননা জ্ঞানপীঠ পুরস্কারও লাভ করেন।
জো ডেনলি
যোসেফ লিয়াম ডেনলি (Joe Denly; জন্ম: ১৬ মার্চ, ১৯৮৬) জন্মগ্রহণকারী প্রথিতযশা ইংরেজ পেশাদার আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ক্রিকেটে কেন্টের প্রতিনিধিত্ব করছেন তিনি। দলে তিনি মূলতঃ শীর্ষসারির ডানহাতি ব্যাটসম্যান হিসেবে খেলছেন। এছাড়াও মাঝে-মধ্যে লেগ ব্রেক বোলিং করে থাকেন জো ডেনলি।
কেন্টের পক্ষে বয়সভিত্তিক ক্রিকেটে খেলতে শুরু করেন। এরপর কাউন্টি ত্যাগ করে মিডলসেক্সে চলে যান। সেখানে পেশাদারী পর্যায়ে মিডলসেক্সের পক্ষে ২০১২ থেকে ২০১৪ সাল পর্যন্ত তিন মৌসুম খেলেন। ২০১৮ সালে প্রফেসনাল ক্রিকেটার্স অ্যাসোসিয়েশন কর্তৃক বর্ষসেরা খেলোয়াড়ের পুরস্কার লাভ করেন ও মৌসুমের সর্বাপেক্ষা মূল্যবান খেলোয়াড় হিসেবে নামাঙ্কিত হন।
ইংল্যান্ডের পক্ষে ওডিআই ও টুয়েন্টি২০ আন্তর্জাতিকে জো ডেনলি অংশগ্রহণ করেছেন। বয়সভিত্তিক ক্রিকেটে ইংল্যান্ডের পক্ষে অংশ নেন। ২০০৯ থেকে ২০১০ সালের মধ্যে ১৪টি একদিনের খেলায় অংশগ্রহণের পর জাতীয় দল নির্বাচকমণ্ডলীর দৃষ্টি নিবদ্ধ হয়। কেন্টের পক্ষে দুইটি চমৎকার মৌসুম অতিবাহন করার পর ২০১৮ সালে টেস্ট ও ওডিআই দলে তাকে অন্তর্ভুক্ত করা হয়।
শৈশবকাল
১৯৮৬ সালে কান্টারবারিতে জো ডেনলি’র জন্ম। শহরের চসার টেকনোলজি স্কুলে পড়াশোনা করেছেন তিনি। কিশোর অবস্থায় চার্লটন অ্যাথলেটিক একাডেমির পক্ষে ফুটবল খেলায় অংশ নিয়েছেন। হুইস্ট্যাবল টাউন অনূর্ধ্ব-১৮ দলের পক্ষে এক খেলায় অংশ নিয়ে হাত ভেঙ্গে ফেলেন।  তার এক ভাই স্যাম কেন্টভিত্তিক ফুটবল ক্লাব হাইদ টাউনের ব্যবস্থাপক ছিলেন। ডেনলিসহ তার ভাই ও বাবা নিক - সকলেই কেন্ট ক্রিকেট লীগে হুইস্ট্যাবল ক্রিকেট ক্লাবের পক্ষে খেলেছেন।
কেন্ট কাউন্টি ক্রিকেট ক্লাবের বয়সভিত্তিক প্রত্যেক স্তরে জো ডেনলির অংশগ্রহণ ছিল। তিনি কাউন্টির ক্রিকেট একাডেমির সদস্য ছিলেন।
কাউন্টি ক্রিকেট
২০০৪ সালে ১৮ বছর বয়সে কাউন্টি দলটির সদস্যরূপে প্রথম-শ্রেণীর ক্রিকেটে অক্সফোর্ড বিশ্ববিদ্যালয়ের বিপক্ষে অভিষেক ঘটে তার। পরবর্তী মৌসুমে গ্লুচেস্টারশায়ারের বিপক্ষে প্রথমবারের মতো কাউন্টি চ্যাম্পিয়নশীপের খেলায় অংশ নেন। ২০০৫ মৌসুম শেষে চুক্তি নবায়ণ করেন।
২০০৭ সালে ক্যান্টারবারিতে পেশাদারী পর্যায়ে খেলে প্রথম সেঞ্চুরি হাঁকান। হ্যাম্পশায়ারের বিপক্ষে কেন্টের সর্বমোট ১৯৯ রানের মধ্যে তিনি শুরু থেকে শেষ পর্যন্ত ব্যাটিং করে ১১৫ রানে অপরাজিত থাকেন। জুলাইয়ে ডেনলিকে ইংল্যান্ড লায়ন্স দলের প্রতিনিধিত্ব করার জন্য ডাকা হয়। ভারতের বিপক্ষে তিনি ঐ খেলায় ৯০ বলে ৮৩ রান তুলেন। প্রথম মৌসুমেই তিনি সহস্রাধিক প্রথম-শ্রেণীর রান তুলেন।
অস্ট্রেলিয়া গমন
ইংরেজ মৌসুম শেষে ২০০৬-০৭ মৌসুমে অস্ট্রেলিয়ায় সিডনি গ্রেড ক্রিকেট প্রতিযোগিতায় ইউটিএস ব্যালমেইনের (বর্তমানে - সিডনি ক্রিকেট ক্লাব) পক্ষে পিছনের পায়ের উপর ভর রেখে খেলার উত্তরণে অংশ নেন।  ২০১৬-১৭ মৌসুমে ক্লাবে ফিরে আসেন।
৯ সেপ্টেম্বর, ২০১১ তারিখে পূর্বেকার সর্বোচ্চ ১৪৯ রান অতিক্রম করে ডার্বিশায়ারের বিপক্ষে ১৯৯ রান তুলেন। ২৮ সেপ্টেম্বর, ২০১১ তারিখে কেন্ট ছেড়ে চলে আসেন ও নতুন উত্তরণ ঘটা মিডলসেক্সে খেলার জন্য চুক্তিবদ্ধ হন। ক্টোবর, ২০১৪ সালে মিডলসেক্সের পক্ষে তিন মৌসুম খেলার পর কেন্টে ফিরে আসেন। চুক্তি শেষ হবার একবছর পূর্বেই তার এ ফিরে আসা।  মিডলসেক্সে থাকাকালীন তিনি তার স্বাভাবিক ক্রীড়াশৈলী প্রদর্শনে ব্যর্থ হয়েছিলেন। এ সময়ে তিনি মাত্র ১৮২৯টি চ্যাম্পিয়নশীপ রান তুলেছিলেন। শেষ মৌসুমে ইনিংস প্রতি তিনি মাত্র ২০ রান গড়ে সংগ্রহ করেছিলেন।
মে, ২০১৬ সালে প্রথম-শ্রেণীর ব্যক্তিগত সংগ্রহকে আরো স্ফীত করেন। নর্দাম্পটনশায়ারের বিপক্ষে খেলার প্রথম ইনিংসে ২০৬ রানে অপরাজিত ছিলেন জো ডেনলি। এটিই তার প্রথম-শ্রেণীর ক্রিকেটে প্রথম দ্বি-শতক রান। আগস্ট, ২০১৬ সালে তিনি দীর্ঘমেয়াদী চুক্তি নবায়ণ করেন। বছরের শুরুতে ডার্বিতে ডার্বিশায়ারের বিপক্ষে কাউন্টি চ্যাম্পিয়নশীপের খেলায় অপরাজিত থাকা অবস্থায় প্রথম সন্তান পূর্বেই ভূমিষ্ঠ হওয়ায় খেলা ছেড়ে চলে আসেন।
২০১৬ সালের শুরুতে ক্যান্সার রিসার্চ ইউকে ও প্রফেসনাল ক্রিকেটার্স অ্যাসোসিয়েশনের সহায়ক তহবিলের অর্থ সংগ্রহের লক্ষ্যে এক বছরের জন্য মদ্যপান ছেড়ে দেন। এতে £৪,০০০ পাউন্ড-স্টার্লং সংগৃহীত হয়। আগস্ট, ২০১৬ সালে চুক্তির মেয়াদ বৃদ্ধি করেন। ২১ মার্চ, ২০১৭ তারিখে প্রথম-শ্রেণীর ক্রিকেটে ব্যক্তিগত সর্বোচ্চ রানকে অতিক্রম করেন। চ্যাম্পিয়নশীপের খেলায় ওরচেস্টারশায়ারের বিপক্ষে দ্বিতীয় ইনিংসে ২২৭ রান তুলেন তিনি। তার এ ইনিংসের কল্যাণ কেন্ট দল জয়ের দ্বারপ্রান্তে অবস্থান করলেও পরদিন প্রতিপক্ষ ওরচেস্টারশায়ার দল ৩৯৯ রানের জয়ের লক্ষ্যমাত্রা সফলতার সাথে অতিক্রম করে।
২০১৮ মৌসুমে এমভিপি র‌্যাঙ্কিংয়ে রয়্যাল লন্ডন কাপ ও টি২০ ব্ল্যাস্টে জো ডেনলি শীর্ষস্থানীয় ব্যাটসম্যান ছিলেন এবং সামগ্রিকভাবে এমভিপি পুরস্কার লাভ করেন। এ মৌসুমে চুক্তি নবায়ণকল্পে স্বাক্ষর করেন ও উভয় প্রতিযোগিতায় সেঞ্চুরি করেন। তন্মধ্যে, ক্যান্টারবারিতে গ্ল্যামারগনের বিপক্ষে ব্যক্তিগত সর্বোচ্চ ১৫০ রান তুলেন কেন্টের পক্ষে নতুন রেকর্ড গড়েন। যে-কোন স্তরের টি২০ ক্রিকেটের প্রথম ক্রিকেটার হিসেবে একই খেলায় সেঞ্চুরি ও হ্যাট্রিক করার গৌরবগাঁথা রচনা করেন। ওভালে সারের বিপক্ষে এ কৃতিত্ব লাভ করেন তিনি।   এ মৌসুমে তিনটি চ্যাম্পিয়নশীপের সেঞ্চুরি করেন। পূর্বের তুলনায় আরও ধারাবাহিকভাবে বোলিংয়ে অগ্রসর হন। কাউন্টি চ্যাম্পিয়নশীপে ১৮.৫০ বোলিং গড়ে ২৩ উইকেট লাভ করেন।    ঐ মৌসুম শেষে প্রফেসনাল ক্রিকেটার্স অ্যাসোসিয়েশন কর্তৃক বর্ষসেরা খেলোয়াড়ের পুরস্কার লাভ করেন। এ পুরস্কার লাভে তিনি দলীয় সঙ্গী ম্যাট হেনরি ও সারের ব্যাটসম্যান ররি বার্নসকে পরাভূত করেন। ফলশ্রুতিতে, ২০১০ সালের পর প্রথমবারের মতো ইংল্যান্ড দলে খেলার জন্য আমন্ত্রিত হন।
আন্তর্জাতিক ক্রিকেট
ইংল্যান্ডের পক্ষে বয়সভিত্তিক দল অনূর্ধ্ব-১৭ ও অনূর্ধ্ব-১৯ দলে খেলেছেন। তন্মধ্যে, ২০০৫ সালে ভারত গমন করে অনূর্ধ্ব-১৯ দলের পক্ষে ধারাবাহিকভাবে তিনটি খেলায় অর্ধ-শতক করেছিলেন তিনি। ইসিবি ডেভেলপমেন্ট এক্সিলেন্স দলের অধিনায়কত্ব করেন ও ২০০৭ সালে ইংল্যান্ড লায়ন্সের পক্ষে প্রথম খেলেন।
১৭ আগস্ট, ২০০৯ তারিখে অস্ট্রেলিয়ায় বিপক্ষে ওডিআই সিরিজ খেলার জন্য ইংল্যান্ড দলের সদস্য হিসেবে মনোনীত হন। ২৭ আগস্ট, ২০০৯ তারিখে আয়ারল্যান্ডের বিপক্ষে ওডিআই খেলায় অংশগ্রহণের মাধ্যমে আন্তর্জাতিক ক্রিকেটে অভিষেক ঘটে তার। ব্যাটিং উদ্বোধনে নেমে ৬৭ রানের ইনিংস খেলেন। ৩০ আগস্ট, ২০০৯ তারিখে টুয়েন্টি২০ আন্তর্জাতিকে অস্ট্রেলিয়ার বিপক্ষে অভিষেক ঘটে জো ডেনলির। তবে, গোল্ডেন ডাক লাভ করেন। দ্বি-শতক টুয়েন্টি২০ খেলায়ও দক্ষিণ আফ্রিকার বিপক্ষে একই ফলাফল করেন তিনি। ২০০৯ সালে অস্ট্রেলিয়ার বিপক্ষে খেলার পূর্বে ফুটবল অনুশীলনকালে হাঁটুতে আঘাত পেলে ওডিআই সিরিজের তিনটি খেলায় অংশগ্রহণ করা থেকে বঞ্চিত হন।
২০১০ সালে ইংল্যান্ড দলের সদস্যরূপে বাংলাদেশ গমন করেন। একই বছরে চ্যাম্পিয়ন্স ট্রফ্রি প্রতিযোগিতায় অংশ নেন। ঐ প্রতিযোগিতায় তার দল সেমি-ফাইনাল পর্যন্ত অগ্রসর হয়েছিল। ২০১০ সালের বিশ্ব টি২০ প্রতিযোগিতায় প্রাথমিক দলে রাখা হলেও পরবর্তীতে তাকে বাদ দেয়া হয়েছিল।
শ্রীলঙ্কা গমন, ২০১৮-১৯
সেপ্টেম্বর, ২০১৮ সালে স্বাগতিক শ্রীলঙ্কার বিপক্ষে টেস্ট সিরিজে অংশ নেয়ার জন্য ইংল্যান্ডের সদস্যরূপে দলে অন্তর্ভুক্তকরণে নাম প্রকাশ করা হয়। শ্রীলঙ্কা সফরে লিয়াম ডসন আঘাতপ্রাপ্ত হলে ডেনলিকে ইংল্যান্ডের সীমিত ওভারের দলে খেলার জন্য রাখা হয়।  তবে, ওডিআই সিরিজ খেলার সৌভাগ্য হয়নি তার। এ সফরে একমাত্র টি২০আই খেলায় অংশগ্রহণের মাধ্যমে আন্তর্জাতিক ক্রিকেট অঙ্গনে পুণঃপ্রবেশ করেন। সর্বশেষ আন্তর্জাতিক খেলায় অংশগ্রহণের ৩,১০২ দিন পর খেলেন তিনি। এর মাঝে গত হয়ে যায় ৩৮৪টি খেলা। খেলায় তিনি ২০ রান সংগ্রহ করেন। এছাড়াও, বল হাতে নিয়ে চার উইকেট দখল করেন। ফলশ্রুতিতে ম্যান অব দ্য ম্যাচের পুরস্কার লাভ করেন। তন্মধ্যে, তার সংগৃহীত ৪/১৯ বোলিং পরিসংখ্যানটি ইংল্যান্ডের টি২০আইয়ে দ্বিতীয় সেরা বোলিং পরিসংখ্যানের মর্যাদা পায়।    খেলায় তার দল ৩০ রানে জয় তুলে নেয়।
ফ্রাঞ্চাইজ ক্রিকেট
২০১২-১৩ মৌসুমে বাংলাদেশ প্রিমিয়ার লীগে বরিশাল বার্নার্সের পক্ষে খেলেন। এরপর দেশ থেকে ফিরে ২০১৪ সালে ঘরোয়া সীমিত ওভারের ক্রিকেটে ব্রাদার্স ইউনিয়নে যোগ দেন। ২০১৭ সালে বাংলাদেশ প্রিমিয়ার লীগে বিদেশী খেলোয়াড়ের খসড়া তালিকায় ছিলেন ও ঢাকা ডায়নামাইটসের প্রতিনিধিত্ব করেন। ২০১৭-১৮ মৌসুমে নভেম্বরের শেষদিকে চিটাগং ভাইকিংসের বিপক্ষে অভিষেক খেলায় ৪৪ রান তুলেন। প্রতিযোগিতার শেষ ছয় খেলায় অংশ নিয়ে দলকে চূড়ান্ত খেলায় নিয়ে যান। তবে, রংপুর রাইডার্সের পক্ষে ক্রিস গেইলের অপরাজিত ১৪৬ রান দলকে শিরোপা বঞ্চিত করে।
২০১৮ সালে সিডনি সিক্সার্সে যোগ দেন। ২০১৭-১৮ মৌসুমের বিগ ব্যাশ লীগে যোগদানকারী জেসন রয় জাতীয় দলে যোগদান করলে তিনি তার স্থলাভিষিক্ত হন। চার খেলায় অংশ নিয়ে বেশ ভালো ফলাফল করেন। ৭৩.০০ গড়ে ১৪৬ রান তুলেন তিনি। তন্মধ্যে, সর্বোচ্চ রান করেন অপরাজিত ৭২। প্রতিযোগিতার চূড়ান্ত খেলায় মেলবোর্ন স্টার্সের বিপক্ষে ম্যান অব দ্য ম্যাচের পুরস্কার পান। ৪৫ বলে ৭২ রান সংগ্রহের পাশাপাশি এক উইকেটও দখল করেছিলেন জো ডেনলি। ক্যারিবীয় আঞ্চলিক সুপার৫০ প্রতিযোগিতায় কেন্টের অধিনায়কত্ব করার পর ২০১৮ সালের পাকিস্তান সুপার লীগে করাচি কিংসের পক্ষে ১২ খেলায় অংশগ্রহণ করেছেন। ঐ প্রতিযোগিতা শেষে ৩২৩ রান তুলে চতুর্থ সর্বোচ্চ রান সংগ্রহকারীর মর্যাদা পান।
সেপ্টেম্বর, ২০১৮ সালে সিডনি সিক্সার্স কর্তৃপক্ষ ঘোষণা করে যে, ২০১৮-১৯ মৌসুমের জন্যে জো ডেনলির সাথে পুনরায় চুক্তিতে আবদ্ধ হয়েছে।
অর্জনসমূহ
সেপ্টেম্বর, ২০১৮ সাল পর্যন্ত জো ডেনলি ২৭টি প্রথম-শ্রেণীর সেঞ্চুরি করেছেন। তন্মধ্যে, দুইবার দ্বি-শতক ও একবার ১৯৯ রানে আউট হয়েছিলেন। জুন, ২০১৭ সালে নিউ রোডে ওরচেস্টারশায়ারের বিপক্ষে ২২৭ রানের ব্যক্তিগত সর্বোচ্চ ইনিংস খেলছেন। পূর্বেকার মৌসুমে নর্দান্টসের বিপক্ষে প্রথম দ্বি-শতক রান করেন। এরফলে, ২০১১ সালে ডার্বিশায়ারের বিপক্ষে ১৯৯ রানের ইনিংস থেকে নিজেকে উত্তরণ ঘটান।   প্রথম-শ্রেণীর প্রথম সেঞ্চুরিটি অপরাজিত ১১৫ রানের ছিল। ২০০৭ সালে প্রথম পূর্ণাঙ্গ মৌসুমে হ্যাম্পশায়ারের বিপক্ষে এ ইনিংস শুরু থেকে শেষ পর্যন্ত অপরাজিত অবস্থায় থাকে।
জুলাই, ২০১৭ সালে শন ডিকসনের সাথে জুটি গড়ে দ্বিতীয় উইকেটে ৩৮২ রান তুলেন। বেকেনহামে অনুষ্ঠিত খেলাটিতে নর্দান্টসের বিপক্ষে ১৮২ রান করেন ও প্রথম-শ্রেণীর ক্রিকেটে কেন্টের পক্ষে যে-কোন উইকেটে নতুন রেকর্ড সৃষ্টি করেন। এরফলে, ১৯৯০ সালের সৃষ্ট ৩৬৮ রানের রেকর্ডটি ভঙ্গ হয়ে যায়।
এরপর লিস্ট এ ক্রিকেটে আরও আটটি এবং টুয়েন্টি২০ খেলায় চারটি সেঞ্চুরির সন্ধান পেয়েছেন। জুলাই, ২০১৭ সালে ওভালে সারের বিপক্ষে অনুষ্ঠিত টুয়েন্টি২০ খেলায় অপরাজিত ১১৫ রান তুলে ব্যক্তিগত সর্বোচ্চ রান তোলাসহ কেন্ট রেকর্ড স্থাপন করেন। একই খেলায় ড্যানিয়েল বেল-ড্রুমন্ডের সাথে প্রথম উইকেটে ১৬৩ রানের জুটি গড়েন ও কাউন্টি দলটির পক্ষে যে-কোন উইকেটে সর্বোচ্চ রানের রেকর্ড গড়েন। আগস্ট, ২০১৭ সালে চেমসফোর্ডে এসেক্সের বিপক্ষে ১২৭ রান তুলে নিজের রেকর্ড ভেঙ্গে ফেলেন। উল্লেখযোগ্য বিষয় ছিল ঐ খেলায় ডেনলি ও বেল-ড্রুমন্ড প্রথম উইকেটে ২০৭ রানের জুটি গড়ে পুনরায় কাউন্টি দলের পক্ষে যে-কোন উইকেটে সর্বোচ্চ রানের রেকর্ড গড়েছিলেন। এছাড়াও, এ সংগ্রহটি তৎকালীন টুয়েন্টি২০ ক্রিকেটে উদ্বোধনী জুটিতে বিশ্বরেকর্ডরূপে বিবেচিত ছিল। এছাড়াও, বৈশ্বিক পর্যায়ে যে-কোন উইকেটে তৃতীয় সর্বোচ্চ সংগ্রহের মর্যাদা পায়। মে, ২০১৮ সালে ক্যান্টারবারিতে গ্ল্যামারগনের বিপক্ষে লিস্ট এ ক্রিকেটের খেলায় অপরাজিত ১৫০ রান তুলে কেন্টের নতুন রেকর্ড সৃষ্টি করেন।
জো ডেনলি মাঝেমধ্যে লেগ স্পিন বোলিং করে থাকেন। সীমিত ওভারের ক্রিকেটে তার বোলিংয়ের উপযোগিতা লক্ষ্য করা গেছে। উচ্চতার আধিক্য ও বলকে ব্যাটসম্যানের পায়ের কাছে ফেলা এবং ব্যাটের ফাঁকে ফেলে সফলতা পেয়েছেন তিনি। ২০১৮ মৌসুমে প্রথম-শ্রেণীর ক্রিকেটে নিজস্ব সেরা বোলিং ৪/৩৬ করেন। ডার্বিতে ডার্বিশায়ারের বিপক্ষে প্রথম-শ্রেণীর খেলায় প্রথমবারের মতো চার উইকেট পান। ঐ মৌসুমের সূচনালগ্নে টানব্রিজ ওয়েলসে ওয়ারউইকশায়ারের বিপক্ষে ৩/২৪ পান। ওয়ারউইকশায়ারের বিপক্ষে শেষ ওভারটিতে ছয় বলে ঐ উইকেটগুলো লাভ করে কেন্টকে জয় এনে দেন তিনি। ঐ মৌসুমের জুন মাসে টি২০ খেলার প্রথমটিতে হ্যাট্রিক লাভের ন্যায় সৌভাগ্যের অধিকারী হন তিনি। খেলায় কেন্টের ইনিংসে সেঞ্চুরি করাসহ নিজস্ব চতুর্থ সেঞ্চুরি করেছিলেন জো ডেনলি। পেশাদার টি২০ ক্রিকেটে এটিই প্রথম ঘটনা ছিল যেখানে একই খেলায় সেঞ্চুরিসহ হ্যাট্রিক হয়েছে।  অক্টোবর, ২০১৮ সালে শ্রীলঙ্কা সফরে যান। ইংল্যান্ড দলে ফিরে টি২০ খেলায় চার উইকেট পান ১৯ রান খরচায়। ঐ সময়ে যে-কোন ইংরেজ বোলারের দ্বিতীয় সেরা বোলিং এটি ও স্পিন বোলারদের মধ্যে সেরা।
পরিসংখ্যান
২৭ অক্টোবর, ২০১৮ তারিখ অনুযায়ী
কোহেন
একটি জার্মান পদবি।
মোবারকপুর ইউনিয়ন
মোবারকপুর ইউনিয়ন বাংলাদেশের রাজশাহী বিভাগের চাঁপাইনবাবগঞ্জ জেলার শিবগঞ্জ উপজেলার অন্তর্গত একটি ইউনিয়ন।
শিক্ষার হার ও শিক্ষা প্রতিষ্ঠান
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
চর পুটিমারী ইউনিয়ন
চরপুটিমারী ইউনিয়ন বাংলাদেশের ময়মনসিংহ বিভাগের জামালপুর জেলার ইসলামপুর উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
ব্যক্তিগত উন্নয়ন
থাম্ব|ব্যক্তিগত উন্নয়ন সম্পর্কে একটি বই ব্যক্তিগত উন্নয়ন (Personal development) সম্বন্ধীয় কার্যক্রমে যেগুলো অন্তর্ভুক্ত হয় সেগুলো হচ্ছে অনন্যতা এবং সচেতনতা বৃদ্ধি, সম্ভাবনা এবং বিশেষ দক্ষতা গঠন, মানব সম্পদ বা আত্মিক মূলধন বৃদ্ধি এবং কর্মের সামর্থ্য বৃদ্ধি করা এবং সহজ করা, জীবনের গুণাবলীকে প্রবল করা এবং স্বপ্নগুলো এবং উচ্চাকাঙ্ক্ষাগুলোর স্পষ্ট উপলব্ধি ঘটানো যাতে সেগুলো কাজে লাগানো যায়, ধারণাটি কেবলমাত্র আত্ম-সহায়তার মধ্যে সীমিত নয়, বরং রীতি এবং অরীতি কার্যক্রমগুলো অন্তর্ভুক্ত যাতে অন্যান্যদেরকেও উন্নত করার জন্য ভূমিকা নেওয়া যায় যেমন শিক্ষক, নির্দেশক, পরামর্শদাতা, ব্যবস্থাপক, জীবন শিক্ষক বা গুরু। যখন প্রতিষ্ঠানগুলো প্রসঙ্গে ব্যক্তিগত উন্নয়ন জায়গা নেয় বা অবস্থান করে, ইহা সুপারিশ করে পদ্ধতি, কার্যক্রম, সরঞ্জাম, প্রযুক্তি এবং নির্ধারণ প্রণালী যা সংগঠনগুলোর কর্মচারী পর্যায়ে ব্যক্তিগত উন্নয়নকে সমর্থন করে। অনন্যতা মানে ভিন্ন নয়, একই অবস্থার মতন, যেমন আছে তেমন অবস্থায় বিরাজ করা। ব্যক্তিগত উন্নয়ন অন্তর্ভুক্ত করে পরবর্তী কার্যক্রমগুলো:
ব্যক্তিগত উন্নয়ন আরও সংযুক্ত করতে পারে অন্যান্য লোকজনের উন্নয়নকে। ইহা হয়ত ভূমিকার মাধ্যমে জায়গা নিতে পারে যেমন একজন শিক্ষক বা গুরু অথবা একটি ব্যক্তিগত দক্ষতায় (যেমন নির্দিষ্ট গুণসম্পন্ন ব্যবস্থাপকগণ যারা কর্মচারীদের কাজের সম্ভাবনা বিকশিত করার দায়িত্বে থাকেন) বা একটি পেশাদারি সেবা (যেমন প্রশিক্ষণ, নির্ধারণ বা গৃহে শিক্ষা দেওয়া)।
স্বকীয় বিকাশ এবং অন্যান্যদের উন্নয়ন ছাড়াইয়া, ব্যক্তিগত উন্নয়ন হচ্ছে অনুশীলন এবং গবেষণার একটি ক্ষেত্র। একটি অনুশীলন ক্ষেত্র রূপে ইহাতে অন্তর্ভুক্ত ব্যক্তিগত উন্নয়ন পদ্ধতিগুলো, শিক্ষণীয় অনুষ্ঠানগুলো, নির্ধারণ ব্যবস্থাগুলো, যন্ত্রগুলো এবং কৌশলগুলো। একটি গবেষণা ক্ষেত্র রূপে ব্যক্তিগত উন্নয়নের আলোচনা বিষয়গুলো ক্রমবর্ধমান ভাবে প্রকাশ পাচ্ছে বৈজ্ঞানিক সাময়িকীগুলোতে, উচ্চতর শিক্ষা পর্যালোচনায়, ব্যবস্থাপনা সাময়িকীগুলোতে এবং ব্যবসায়িক বইগুলোতে।
যেকোন রকমের উন্নয়ন – হতে পারে অর্থনৈতিক, রাজনৈতিক, জীববিজ্ঞান, সাংগঠনিক বা ব্যক্তিগত – প্রয়োজন একটি কাঠামোবদ্ধ কাজ যদি একজন জানতে চায় প্রকৃতপক্ষে পরিবর্তন হয়েছে কিনা। ব্যক্তিগত উন্নয়নের ঘটনায়, একজন স্বতন্ত্র প্রায়ই কাজ করেন যেন উন্নয়নের একজন প্রাথমিক বিচারক রূপে, কিন্তু যুক্তিসিদ্ধ উদ্দেশ্যের বিকাশে প্রয়োজন আদর্শ বিচারনীতি নির্ধারণ করা। ব্যক্তিগত উন্নয়নে কাঠামোবদ্ধ কাজগুলোতে অন্তর্ভুক্ত লক্ষ্যগুলো বা উচ্চাশাগুলো যা সীমা নিরূপণ করে একটি উন্নয়ন পথের প্রস্তর বরাবর এবং একটি প্রতিক্রিয়ামূলক ব্যবস্থা যা পরিবর্তনের ফলে তথ্য প্রদান করে।
সক্রিয় ছায়াপথ কেন্দ্রীণ
এ ধরনের ছায়াপথের নাম হিসেবে এজিএন শব্দটি বহুল ব্যবহৃত হয়। এর পূর্ণরুপ হল: Active Galactic Nuclei বা সক্রিয় ছায়াপথ কেন্দ্রীন। কারণ এই ছায়াপথগুলো এর কেন্দ্রে অবস্থিত একটি বদ্ধ অঞ্চল থেকে প্রচুর শক্তি পায়।
আবিষ্কারের ইতিহাস
১৯০৮ সালে মার্কিন জ্যোতির্বিজ্ঞানী এডওয়ার্ড এ. ফ্যাথ অনেক উজ্জ্বল ছায়াপথের কেন্দ্রে বিশোষণ রেখার অস্তিত্ব প্রমাণ করেন। এই ছায়াপথগুলোকে তখন ডাকা হতো স্পাইরাল নেবুলা বা কুণ্ডলাকার নীহারিকা। কারণ তখনও হাবল আসেননি এবং যথারীতি আমাদের ছায়াপথের মত অনেক তারা সমষ্টি যে রয়েছে তা আবিষ্কৃত হয়নি। পরবর্তীতে ফ্যাথ আবার এনজিসি ১০৬৮ নামক ছায়াপথটির বর্ণালিতে গুরুত্বপূর্ণ নিঃসরণ রেখা খুঁজে পান যা বেশ অস্বাভাবিক। ১৯২৬ সালে এডুইন হাবল তিনটি ছায়াপথের বর্ণালিতে গ্রহীয় নীহারিকা তথা প্ল্যানেটারি নেবুলার মত বৈশিষ্ট্য দেখতে পান।
১৯৪৩ সালে মার্কিন জ্যোতির্বিজ্ঞানী কার্ল সিফার্ট ৬ টি ছায়াপথের অত্যন্ত ঘন ও উজ্জ্বল কেন্দ্রের বর্ণালী বিশ্লেষণ করেন। তিনি এসব বর্ণালিতে বিশোষণ রেখার চেয়ে বড় নিঃসরণ রেখা দেখতে পান, নিঃসরণ রেখাগুলো আবার পরমাণুর বিভিন্ন আয়নীকরণ অবস্থার কারণে সৃষ্টি হয়েছে বলে জানা গিয়েছিল। এই ছায়াপথগুলোকেই বর্তমানে সিফার্ট ছায়াপথ বলা হয়। ১৯৬৩ সালে ক্যালটেকে কর্মরত নেদারল্যান্ডের জ্যোতির্বিজ্ঞানী মার্টিন শ্মিট ৩সি ২৭৩ নামে একটি এজিএন আবিষ্কার করেন পরবর্তীকালে যার নাম হয় কুয়েসাই-স্টেলার রেডিও সোর্স (কিউএসও) বা সংক্ষেপে কোয়েজার। তিনি এই কোয়েজারের বর্ণালীতে হাইড্রোজেন বালমার শ্রেণীর নিঃসরণ রেখা দেখতে পান। বস্তুটির লাল সরণের পরিমাণ ছিল ০.১৬। কোয়েজার আবিষ্কারের জন্য মার্টিন শ্মিট যথেষ্ট খ্যাতি অর্জন করেন, টাইম ম্যাগাজিনের প্রচ্ছদে তার ছবি ছাপা হয়। তিনি বালমার শ্রেণীর আলফা, বিটা এবং গামা তিনটি রেখাই খুঁজে পেয়েছিলেন।
শ্রেণীবিভাগ
তিনটি প্যারামিটার দ্বারা সক্রিয় ছায়াপথ কেন্দ্রীনের শ্রেণীবিন্যাস করা হয়: আলোকীয় পরিবর্তনশীলতা (optical variability), বেতার নিঃসরণ (radio emission) এবং বর্ণালী সারির প্রস্থ (spectral line width)।
মাইকেল ডালভি
মাইকেল ডালভি (জন্ম ১৮ মে ১৯৪৫, বোম্বে, মহারাষ্ট্র ) একজন প্রাক্তন ভারতীয় ক্রিকেটার যিনি ১৯৬৬ থেকে ১৯৮২ পর্যন্ত প্রথম-শ্রেণীর ক্রিকেট খেলেছেন।
জীবন এবং কর্মজীবন
একজন ডানহাতি ব্যাটসম্যান যিনি সাধারণত তিন নম্বরে ব্যাট করতেন, ডালভি দিল্লি বিশ্ববিদ্যালয়ে পড়ার সময় ১৯৬৬-৬৭ সালে প্রথম-শ্রেণীর ক্রিকেটে অভিষেক করেছিলেন। সেই মৌসুমে তার পঞ্চম খেলায় তিনি ১৫৮, তার প্রথম সেঞ্চুরি এবং রঞ্জি ট্রফিতে সার্ভিসেসের বিপক্ষে দিল্লির হয়ে ৪৫ রান করেন, প্রতিটি ইনিংসে সর্বোচ্চ স্কোর করেন।
মাদ্রাজের হয়ে খেলার জন্য তিনি ১৯৬৭ সালে দক্ষিণে চলে যান। ১৯৬৭-৬৮ এবং ১৯৬৮-৬৯ এর মাঝারি মৌসুমের পর তিনি ১৯৬৯-৭০ সালে ৪৯.৫৭ গড়ে ৩৪৭ রান সহ আরও সফল হন, অন্ধ্রের বিরুদ্ধে জয়ে ১৩৪ এবং ২১ অপরাজিত সহ, প্রতিটিতে আবার সর্বোচ্চ স্কোর করেন। মৌসুমের প্রথম ম্যাচে ইনিংস। সফরকারী নিউজিল্যান্ডের বিপক্ষে ভারতীয় বোর্ড প্রেসিডেন্ট একাদশে এবং সফরকারী অস্ট্রেলিয়ানদের বিপক্ষে দক্ষিণ অঞ্চলের হয়ে খেলার জন্য তাকে নির্বাচিত করা হয়েছিল।
১৯৭০-৭১ সালে সিলনের বিরুদ্ধে গোপালান ট্রফি ম্যাচে তামিলনাড়ুর হয়ে ১০৮ রান করেন। তিনি ১৯৭৪-৭৫ মৌসুম শুরু করেছিলেন হায়দ্রাবাদের বিরুদ্ধে ১৯ এবং ১০৮ দিয়ে এবং কর্ণাটকের বিরুদ্ধে ১২১, এবং কয়েক সপ্তাহ পরে শ্রীলঙ্কার বিরুদ্ধে ১৭৯ রান করেন, যা গোপালান ট্রফিতে তামিলদের সর্বোচ্চ স্কোর। নাড়ু ব্যাটসম্যান। ১৯৭৫-৭৬ সালে দলীপ ট্রফিতে সেন্ট্রাল জোনের বিরুদ্ধে দক্ষিণ জোনের জয়ে তিনি ১১২ এবং ৭৯ অপরাজিত রান করেছিলেন।
তিনি দেরাদুনের কাছে তার এস্টেটে একটি রিসর্ট চালান।
মঙ্গলকান্দি ইউনিয়ন
মঙ্গলকান্দি বাংলাদেশের ফেনী জেলার অন্তর্গত সোনাগাজী উপজেলার একটি ইউনিয়ন।
অবস্থান ও সীমানা
সোনাগাজী উপজেলার উত্তরাংশে মঙ্গলকান্দি ইউনিয়নের অবস্থান। এ ইউনিয়নের উত্তর-পশ্চিমে বগাদানা ইউনিয়ন, পশ্চিমে চর দরবেশ ইউনিয়ন, দক্ষিণে মতিগঞ্জ ইউনিয়ন, পূর্বে আমিরাবাদ ইউনিয়ন এবং উত্তরে ফেনী সদর উপজেলার ধলিয়া ইউনিয়ন অবস্থিত।
প্রশাসনিক কাঠামো
মঙ্গলকান্দি ইউনিয়ন সোনাগাজী উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাগাজী থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
হাট-বাজার
বখতারমুন্সী বাজার, ডাক বাংলা, মঙ্গল কান্দি, লকুর দোকান, আনন্দিপুর,
জনপ্রতিনিধি
বর্তমান চেয়ারম্যান : মোশাররফ হোসেন বাদল (বাংলাদেশ আওয়ামীলীগ)
রাজশ্রী মল্লিক
রাজশ্রী মল্লিক হলেন একজন ভারতীয় রাজনীতিবিদ, যিনি বিজু জনতা দলের রাজনীতির সাথে যুক্ত। সপ্তদশ লোকসভা নির্বাচনে তিনি জগৎসিংহপুর লোকসভা কেন্দ্রের লোকসভা সদস্য হিসেবে নির্বাচিত হন। তিনি পূর্বে ওডিশা বিধানসভায় তির্তোল বিধানসভা কেন্দ্রের বিধায়ক হিসেবে দায়িত্ব পালন করেছেন।
ইফতেখার হুসাইন খান মামদুত
মামদূতের নবাব ইফতিখার হুসেন খান (৩১ ডিসেম্বর ১৯০৬ – ১ অক্টোবর ১৯৬৯) পাঞ্জাবের একজন পাকিস্তানি রাজনীতিবিদ এবং ব্রিটিশ ভারতে পাকিস্তান আন্দোলনের মূল সমর্থক ছিলেেন।
প্রথম জীবন
মামদুত ১৯০৬ সালে লাহোরে জন্মগ্রহণ করেছিলেন। তিনি ছিলেন শাহনওয়াজ খানের পুত্র এবং মামদুতের শাসক পরিবারের সদস্য। তিনি সরকারি কলেজ, লাহোর পড়াশোনা করেন এবং তারপরে ডেকানে হায়দ্রাবাদ রাজ্যে পুলিশ চাকরিতে যোগদান করেন।
১৯৪২ সালে তাঁর পিতার মৃত্যুর পরে তিনি মামদুতের নবাব হন এবং তাঁর উত্তরাধিকার সূত্রে পাঞ্জাবের বৃহত্তম ভূমির মালিক হন। তিনি ১৯৪২ এবং ১৯৪৪ এর মধ্যে পাঞ্জাব মুসলিম লীগের সভাপতি হিসাবে রাজনীতিতে তাঁর পিতার স্থলাভিষিক্ত হন। তিনি সক্রিয়ভাবে পাঞ্জাবের ধনী জমির মালিকদের ইউনিয়নবাদী দলের প্রতি সমর্থন হ্রাস এবং পাকিস্তান আন্দোলন কে সমর্থনে উৎসাহিত করার জন্য কাজ করেছিলেন। ১৯৪৬ সালে তিনি পাঞ্জাব আইনসভায় নির্বাচিত হন এবং বিরোধী দলের নেতা হন। সেই বছরের পরে, তিনি পাঞ্জাবের একমাত্র মুসলিম লীগ নেতা ছিলেন যিনি মুহাম্মদ আলী জিন্নাহর পাঞ্জাবের মধ্যে জনগণের স্বেচ্ছাসেবী বিনিময়ের আহ্বানকে সমর্থন করেছিলেন। ভারত বিভাগের সময় ১৯৪৭ সালে তিনি তার সুবিশাল জমিদারি ছেড়ে পাকিস্তানের পূর্ব পাঞ্জাব চলে আসেন যা ভারতীয় প্রজাতন্ত্রের অংশে পরিণত হয়।
পশ্চিম পাঞ্জাবের মুখ্যমন্ত্রী
১৯৪৭ সালের ১৫ আগস্ট তিনি পাকিস্তানের পশ্চিম পাঞ্জাবের প্রথম মুখ্যমন্ত্রী নিযুক্ত হন। ফিরোজপুর জেলা এবং পূর্ব পাঞ্জাবের বিস্তৃত জমিতে পূর্বাভাস দেওয়ার পরে মামদূত পাকিস্তানে তার পাওয়ারবেস পুনর্নির্মাণের চেষ্টা করেছিলেন। সরকারী অনুমোদন ছাড়াই তিনি শরণার্থীদের মধ্যে নতুন অনুগামী গড়ে তোলার জন্য বরাদ্দ সংশোধন কমিটি গঠন করেছিলেন এবং তাঁর অনুসারীদের এবং প্রাক্তন ভাড়াটেদের সম্পত্তি ও গাড়ি চালিয়ে যাওয়ার অভিযোগ করেছেন। তিনি শরণার্থীদের মধ্যে কৃষিজমির বৃহত্তম দাবিদার হয়ে ওঠেন। তিনি তার শরণার্থী পুনর্বাসনের মন্ত্রী মিয়া ইফতিখারউদ্দিনের বিরোধিতা করেছিলেন, যার সংস্কারবাদী প্রস্তাবগুলো শরণার্থীদের স্থায়ীভাবে বসতি স্থাপনের সম্পত্তি এবং বড় বড় জমিদারের অতিরিক্ত জমি নিয়ে স্থায়ীভাবে বসবাসের পক্ষে ছিল। কেন্দ্রীয় অবস্থান নিযুক্ত পাকিস্তান এবং পশ্চিম পাঞ্জাব শরণার্থী ও পুনর্বাসন কাউন্সিলের সাথে সহযোগিতা করতে অস্বীকার করার সাথে সাথে তার অবস্থান, মিয়া ইফতিখারউদ্দিনের পদত্যাগের কারণ হয়ে যায় এবং মামদুতকে ইচ্ছেমতো ফাঁকা সম্পত্তি বরাদ্দ দেওয়ার জন্য মুক্ত মাঠ সরবরাহ করে।
দলাদলি মামদুতের মন্ত্রিত্ব জর্জরিত করে। শরণার্থী ও পুনর্বাসন কাউন্সিলের প্রধান মিয়া ইফতিখারউদ্দিন এবং গজনফর আলী খানের সাথে বিরোধের বাইরেও তিনি মুমতাজ দৌলতানা এবং স্যার ফ্রান্সিস মুদির সাথে সংঘর্ষে লিপ্ত হন। তিনি পশ্চিম পাঞ্জাবের প্রথম গভর্নর মুদিকে "বিদেশী", "ইউনিয়নবাদী" এবং "ভারতপন্থী" বলে চিহ্নিত করেছিলেন এবং এর পরিবর্তে মুদি তার বিরুদ্ধে সমালোচনা করেছিলেন যে তিনি আরও সম্পত্তিতে হাত পেতে ক্ষমতায় রয়েছেন।
মামদুতের মন্ত্রিত্ব দুর্নীতির ব্যাপক অভিযোগ সহ্য করেছে এবং একজন ব্রিটিশ আধিকারিক তাকে "অবিশ্বাস্যরূপে দুর্নীতিগ্রাহী" হিসাবে চিহ্নিত করেছিলেন। অভিযোগ করা হয়েছিল যে তিনি ব্যক্তিগতভাবে মন্টগোমেরি জেলার নামমাত্র হারে প্রায় ২ হাজার একর প্রধান কৃষি জমি অধিগ্রহণের জন্য সরকারী তহবিল ব্যবহার করেছিলেন, তিনি স্যার খিজার হায়াট তিওয়ানার মালিকানাধীন একই জেলার বেশ কয়েক'শ একর জমি তার ভাইকে দিয়েছিলেন এবং তিনি গোপনে কাশ্মীর তহবিল থেকে তার ভাইয়ের কাছে এক লক্ষেরও বেশি টাকা জমা দিয়েছিল। প্রতিদ্বন্দ্বী রাজনীতিবিদরা অভিযোগ করেছেন যে তিনি তাদের সমর্থকদের প্রদেশ জুড়ে এলোমেলোভাবে স্থানান্তরিত করে তাদের পাওয়ারবেসগুলো মিশ্রিত করেছিলেন। রাজপুত শরণার্থী সম্প্রদায়ের একজন মুখপাত্র মামদুত যে সমস্ত জেলা থেকে এসেছেন সে অনুযায়ী শরণার্থীদের বসতি স্থাপন না করার জন্য সমালোচনা করেছিলেন এবং উল্লেখ করেছেন যে পূর্ব পাঞ্জাব জেলার মধ্যে একটি গ্রামে ১৩/১৪ থেকে শরণার্থী ছিল যার ফলে প্রতিদিন সংঘর্ষ হতো। মামদুুত ১৯৪৯ সালে মুখ্যমন্ত্রী পদ থেকে পদত্যাগ করেন এবং তার বিরুদ্ধে দুর্নীতি সম্পর্কিত একটি সরকারী তদন্ত শুরু হয়। যেহেতু কেউ নতুন মন্ত্রণালয় গঠনে সক্ষম হয় নি, পশ্চিম পাঞ্জাবের গভর্নর এই প্রদেশের প্রত্যক্ষ নিয়ন্ত্রণ গ্রহণ করেছিলেন।
১৯৫০ সালে তিনি মুসলিম লীগকে একটি নতুন দল গঠনের জন্য ছেড়ে দিয়েছিলেন, জিন্নাহ মুসলিম লীগ, যা তার খিল-প্রতিদ্বন্দ্বী মুমতাজ দৌলতানা র নেতৃত্বে ১৯৫১ সালের মুসলিম লীগের বিরুদ্ধে লড়াই করে। মামদোটের বিরুদ্ধে দাবির একটি ফলাফল নির্বাচনের ফলস্বরূপ প্রকাশিত হয়েছিল, কারণ শরণার্থীদের মোট প্রতিনিধিরা মোট পাঞ্জাবি জনসংখ্যার প্রায় এক-তৃতীয়াংশ সত্ত্বেও পাঞ্জাব বিধানসভার মাত্র ৫ শতাংশ গঠন করেছিলেন।
পরবর্তী জীবন
তিনি ১৯৫৩ সালে পুনরায় মুসলিম লীগে যোগ দিয়েছিলেন এবং ১৯৫৪ সালে স্যার গোলাম মুহাম্মদ কর্তৃক সিন্ধুর গভর্নর নিযুক্ত হন। স্যার গোলামকে রাজনৈতিক পরিস্থিতি থেকে বিদায় নেওয়ার পরে তিনি ১৯৫৫ সালে তার পদ থেকে পদত্যাগ করেন কিন্তু রাজনৈতিক প্রান্তরে থেকে যান। মামদুত ১৯৬৯ সালের ১ অক্টোবর লাহোরে মারা যান।
মাওনা ইউনিয়ন
মাওনা ইউনিয়ন বাংলাদেশের গাজীপুর জেলার একটি প্রশাসনিক এলাকা।
অবস্থান ও আয়তন
এটি গাজীপুর জেলার শ্রীপুর উপজেলার অন্তর্গত।
প্রশাসনিক বিন্যাস
৯টি ওয়ার্ড নিয়ে গঠিত মাওনার গ্রামগুলি হলোঃ দক্ষিণ বারতোপা, বারতোপা, ফুলানিরসিট, সিংদিঘী, সিংগারদিঘী,কপাটিয়াপাড়া, বদনিভাংগা, আকতাপাড়া, চকপাড়া, মাওনা উত্তর পাড়া, ভেরামতলি, বেতজুরি, হাসিখালি, জয়নাতলি ইত্যাদি
শিক্ষা
মাওনা ইউনিয়নের অন্যান্য গ্রামের তুলনায় বারতোপা গ্রামে শিক্ষার হার বেশি।
অর্থনীতি
ব্যবসায়ীর সংখ্যা বেশি আকতাপাড়া, চকপাড়া, সিংগারদিঘী, সিমলাপাড়া।
পশ্চিমবঙ্গের বিভাগ
থাম্ব|পশ্চিমবঙ্গের বিভাগসমূহ থাম্ব|পশ্চিমবঙ্গের জেলাসমূহ ভারতীয় রাজ্য পশ্চিমবঙ্গ সর্বমোট পাঁচটি বিভাগে বিভক্ত:
কয়েকটি জেলার সমন্বয়ে একটি বিভাগ গঠিত হয়, যা একজন "বিভাগীয় কমিশনার" শাসিত হয়। বর্তমানে পশ্চিমবঙ্গ ২৩টি জেলায় বিভক্ত যা ৫টি বিভাগের অন্তর্গতঃ
পাঁকা ইউনিয়ন, শিবগঞ্জ
পাঁকা ইউনিয়ন বাংলাদেশের রাজশাহী বিভাগের চাঁপাইনবাবগঞ্জ জেলার শিবগঞ্জ উপজেলার অন্তর্গত একটি ইউনিয়ন।
শিক্ষার হার ও শিক্ষা প্রতিষ্ঠান
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-আব্দুল মালেক মড়ল
দ্য ডিসেন্ড্যান্টস
দ্য ডিসেন্ড্যান্টস আলেকজান্ডার পেইন পরিচালিত ২০১১ সালের মার্কিন নাট্যধর্মী চলচ্চিত্র। কাউই হার্ট হেমিংসের ২০০৭ সালের একই নামের উপন্যাস অবলম্বনে চলচ্চিত্রটির চিত্রনাট্য লিখেছেন পেইন, ন্যাট ফ্যাক্সন ও জিম র‍্যাশ। এতে শ্রেষ্ঠাংশে অভিনয় করেছেন জর্জ ক্লুনি, শাইলিন উডলি, আমারা মিলার, বিও ব্রিজেস, জুডি গ্রির, ম্যাথু লিলার্ড ও রবার্ট ফরস্টার।
নির্মাণ
২০১০ সালের ১৫ই মার্চ হাওয়াইয়ে চলচ্চিত্রটির শুটিং শুরু হয়। চলচ্চিত্রটির অধিকাংশ দৃশ্য ধারণ করা হয় হনুলুলু ও এর পার্শ্ববর্তী হানালেই উপসাগর এলাকায়। বইয়ে উল্লিখিত ম্যাট কিংয়ের বাড়িতে বট গাছ ছিল কিন্তু চিত্রগ্রহণের স্থানে সেই গাছ ছিল না, চলচ্চিত্র নির্মাতা একটি বট গাছ রোপণ করে এই সমস্যার সমাধান করেন।
অ্যালেক্স কিং মিড-প্যাসিফিক ইনস্টিটিউট নামে যে বেসরকারি বোর্ডিং স্কুলে পড়াশোনা করেন তা মূলত হনুলুলুর ওয়াহুতে অবস্থিত। কাউই হার্ট হেমিংস বলেন গল্পে উল্লিখিত বেসরকারি বোর্ডিং স্কুলটি হাওয়াইয়ের কামুয়েলার নিকট অবস্থিত হাওয়াই প্রিপারেটরি একাডেমি থেকে অনুপ্রাণিত।
বক্স অফিস
দ্য ডিসেন্ড্যান্টস ২০১১ সালের ১৬ই নভেম্বর উত্তর আমেরিকায় ২৯টি প্রেক্ষাগৃহে সীমিত পরিসরে মুক্তি পায়। এটি প্রতি প্রেক্ষাগৃহ থেকে $৪১,০৩৮ গড়ে মোট $১,১৯০,০৯৬ আয় করে এবং বক্স অফিসে ১০ম স্থান অধিকার করে। চলচ্চিত্রটি পরে ৯ই ডিসেম্বর ৮৭৬টি প্রেক্ষাগৃহে বৃহৎ পরিসরে মুক্তি দেওয়া হয় এবং প্রতি প্রেক্ষাগৃহে থেকে $৫,০০০ গড়ে মোট $৪৩৮০,১৩৮ আয় করে ও বক্স অফিসে সপ্তম স্থান অধিকার করে। চলচ্চিত্রটি ১৫৬ দিন প্রেক্ষাগৃহে চলে এবং মার্কিন যুক্তরাষ্ট্রে একই সময়ে সর্বাধিক ২,০৩৮ প্রেক্ষাগৃহে মুক্তি পায়। চলচ্চিত্রটি দেশের অভ্যন্তরে ৳৮২,৫৮৪,১৬০ এবং দেশের বাইরে $৯৪,৬৫৯,০২৪ সহ মোট $১৭৭,২৪৩,১৮৫ আয় করে।
ফকির শাহাবুদ্দীন
ফকির শাহাবুদ্দীন (জন্ম: ?, ১৯২৪ - মৃত্যু: ২৮ নভেম্বর, ১৯৮৯) বিশিষ্ট রাজনীতিবিদ ও আইনজীবী ছিলেন। তৎকালীন ব্রিটিশ ভারতের গাজীপুরের কাপাসিয়ার ঘাগুটিয়া গ্রামে তিনি জন্মগ্রহণ করেন ও ২৮ নভেম্বর, ১৯৮৯ তারিখে ঢাকায় মৃত্যুবরণ করেন। ১৯৭২ সালে গঠিত খসড়া সংবিধান প্রণয়ন কমিটির অন্যতম সদস্য ছিলেন ও বাংলাদেশের সংবিধান রচনায় উল্লেখযোগ্য ভূমিকা পালন করেন। সংবিধানের বিধি মোতাবেক ১৯৭৩ সালে গণপ্রজাতন্ত্রী বাংলাদেশ সরকারের প্রথম এটর্নি জেনারেল হিসেবে নিযুক্ত হন।
প্রারম্ভিক জীবন
ঢাকা বিশ্ববিদ্যালয় থেকে স্নাতক সম্মান ডিগ্রীর পাশাপাশি স্নাতকোত্তর ও এল.এল.বি ডিগ্রী অর্জন করেন। ১৯৫২ সালের ফেব্রুয়ারিতে মহান ভাষা আন্দোলনে সক্রিয়ভাবে অংশগ্রহণ করেন। তৎকালীন পাকিস্তান সরকার স্থানীয় প্রশাসনের মাধ্যমে ২১শে ফেব্রুয়ারি থেকে ঢাকায় এক মাসের জন্য সভা-সমাবেশ ও মিছিল নিষিদ্ধ করে ১৪৪ ধারা জারি করে। এর পূর্বদিন অর্থাৎ ২০ ফেব্রুয়ারি রাতে ঢাকা বিশ্ববিদ্যালয়ের বিভিন্ন হলে ১৪৪ ধারা ভঙ্গ না করার সিদ্ধান্ত নিয়ে পৃথক পৃথক সভা অনুষ্ঠিত হয়। সন্ধ্যায় সলিমুল্লাহ হলে তার সভাপতিত্বে ১৪৪ ধারা ভঙ্গের সিদ্ধান্ত নেয়া হয়েছিল।
১৯৫৫ সালে হাইকোর্টে ও ১৯৫৮ সালে সুপ্রিম কোর্টে আইন ব্যবসায় যোগদান করেন। গণতন্ত্রের মানসপুত্র হিসেবে পরিচিত হোসেন শহীদ সোহ্‌রাওয়ার্দীর জুনিয়র হিসেবে প্রায় ছয় বছর আইন ব্যবসা সম্পাদন করেন। ১৯৬২ সালে পাকিস্তান বার কাউন্সিলের সদস্যরূপে নির্বাচিত হন।
রাজনৈতিক জীবন
আওয়ামী লীগের প্রভাবশালী নেতা হিসেবে পরিচিতি ছিল তার। ১৭ ডিসেম্বর, ১৯৭০ তারিখে অনুষ্ঠিত পূর্ব পাকিস্তান প্রাদেশিক পরিষদের নির্বাচনে কাপাসিয়া এলাকা থেকে অংশগ্রহণ করেন ও সদস্যরূপে নির্বাচিত হন। ১৯৭১ সালের বাংলাদেশের স্বাধীনতা যুদ্ধেও বলিষ্ঠ ভূমিকা পালন করেন। মুজিবনগর সরকারের বিশেষ প্রতিনিধিরূপে শ্রীলঙ্কা, থাইল্যান্ড, জাপান, হংকং, সিঙ্গাপুর ও মালয়েশিয়া সফর করেন। এ সফর ছিল মূলতঃ বাংলাদেশের মহান মুক্তিযুদ্ধে জনমত গঠন করা। সেপ্টেম্বর, ১৯৭১ সালে জাতিসংঘে প্রেরিত মুজিবনগর সরকারের প্রতিনিধি দলের সদস্য সচিব ছিলেন তিনি।
চাকুলিয়া বিধানসভা কেন্দ্র
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৩১ নং চাকুলিয়া বিধানসভা কেন্দ্রটি গোয়ালপোখর-২ সিডি ব্লক এবং বাজারগাঁও-১ এবং বাজারগাঁও-২ গ্রাম পঞ্চায়েত করণদিঘি সিডি ব্লকের অন্তর্গত।
চাকুলিয়া বিধানসভা কেন্দ্রটি ৫ নং রায়গঞ্জ লোকসভা কেন্দ্রের অন্তর্গত।
নির্বাচনী ফলাফল
২০১১ সালের নির্বাচনে, এআইএফবি'র আলি ইমরান রামজ তার নিকটতম প্রতিদ্বন্দ্বী কংগ্রেসের সিরাজুল ইসলামকে পরাজিত করেন।
ব্রিসবেন
ব্রিসবেন (Brisbane ব্রিয্‌বেইন) অস্ট্রেলিয়ার পূর্বাঞ্চলের একটি শহর। শহরটি কুইন্সল্যান্ড রাজ্যের রাজধানী এবং ব্রিসবেন নদীর তীরে মোরটন উপসাগরের কাছে অবস্থিত একটি সমুদ্র বন্দর। ব্রিসবেন নদীতে ড্রেজ করে শহরটিতে সমুদ্রগামী জাহাজের আসার ব্যবস্থা করা হয়েছে। বন্দর ব্যবস্থার মধ্যে আছে ড্রাই ডক্‌স ও ৩ কিমিরও বেশি হোয়্রর্ফ স্পেস। পশম এ শহরের প্রধান রপ্তানিকৃত দ্রব্য। অন্যান্য রপ্তানির মধ্যে আছে বরফজমা মাংস, চামড়া, চিনি, দুগ্ধজাত দ্রব্য, ভুট্টা, মুক্তার খোল এবং কয়লা। শহরটি রেল্পপথের মাধ্যমে অস্ট্রেলিয়ার সমস্ত প্রধান স্থানগুলির সাথে যুক্ত। ব্রিসবেন শহর ও এর পার্শ্ববর্তী এলাকা অস্ট্রেলিয়ার সবচেয়ে উৎপাদনশীল কৃষি ও খনি এলাকা। গুরুত্বপূর্ণ উৎপাদন কেন্দ্র ব্রিসবেনে খাদ্য প্রক্রিয়াকরণ, চামড়া পাকাকরণ, মোটরযান জোড়া লাগানো, মদ চোলাইকরণ, এবং কাঠ, কাপড়, তামাকজাত দ্রব্য, বুট ও জুতার উৎপাদন করা হয়। ব্রিসবেন একটি সুপরিকল্পিত নগরী। এর রাস্তাগুলি চওড়া, এখানে বহু নগর উদ্যান ও অনেক আধুনিক দালান আছে। উল্লেখযোগ্য স্থাপনার মধ্যে আছে পার্লামেন্ট বিল্ডিং সংসদ ভবন, টাউন হল বা নগর ভবন, ব্রিসবেন জাদুঘর এবং কুইন্সল্যান্ড বিশ্ববিদ্যালয়ের (১৯১০) দালানগুলি।
১৮২৪ সালে ব্রিটেনের অপরাধীদের রাখার জন্য ব্রিসবেন প্রতিষ্ঠা করা হয়। ব্রিটিশ জ্যোতির্বিজ্ঞানী ও প্রশাসক, তৎকালীন নিউ সাউথ ওয়েল্‌স রাজ্যের গভর্নর টমাস ব্রিসবেনের নামে শহরটির নামকরণ করা হয়। শহরটিকে ১৮৪২ সালে বসতি স্থাপনের জন্য খুলে দেয় আহয় এবং ১৮৫৯ সালে এটি নতুন রাজ্য কুইন্সল্যান্ডের রাজধানীতে পরিণত হয়। ১৯৮৮ সালে ব্রিসবেনে একটি বিশ্ব মেলা অনুষ্ঠিত হয়। মেলার আয়োজনে এখানে একটি নতুন বিমানবন্দর ও অনেক নতুন দালান নির্মাণ করা হয়।
ব্রিসবেনের জনসংখ্যা বৃদ্ধির হার অস্ট্রেলিয়ার সর্বোচ্চগুলির একটি। ১৯৪০ থেকে ১৯৮৬ সালের মধ্যে এর জনসংখ্যা দ্বিগুণেরও বেশি বৃদ্ধি পায়। বর্তমান মেট্রোপলিটান ব্রিসবেনের জনসংখ্যা প্রায় ১৮ লক্ষ।
শ্রীরামপুর রাজবাড়ী
শ্রীরামপুর রাজবাড়ী লক্ষ্মীপুর জেলার রামগঞ্জের শ্রীরামপুরে অবস্থিত।
ইতিহাস
১৯৪৬ সালে ১০ অক্টোবর তখনকার সময়ে নোয়াখালীর অধীনস্হ রাম রামগঞ্জ উপজেলায় হিন্দু এবং মুসলমানদের মধ্যে একটি বিশাল সাম্প্রদায়িক দাঙ্গা সৃষ্টি হয়েছিল,এই বাংলাদেশ তখন অবিভক্ত ভারতের অংশ ছিল। দেশের জনসাধারনের সামাজিক স্হিতিশীলতা রপ্রতিষ্ঠার জন্য সর্বোপরি মানুষের মাঝে নিরাপদ জীবন প্রতিষ্ঠা করার জন্য তিনি লক্ষ্মীপুরে রামগঞ্জে আসেন এবং প্রত্যন্ত অঞ্চল ঘুরে বেড়ান এই সময় তিনি শ্রীরামপুর রাজবাড়ীটি আশ্রয় ক্যাম্প স্থাপন করেন এবং ১ মাস ১০ দিন বর্তমান রাজবাড়ীতে অবস্হান করেন।
গাইবান্ধা ইউনিয়ন
গাইবান্ধা ইউনিয়ন বাংলাদেশের ময়মনসিংহ বিভাগের জামালপুর জেলার ইসলামপুর উপজেলার অন্তর্গত একটি ইউনিয়ন।
শিক্ষা
শিক্ষার হার :৭৬.৫
শিক্ষা প্রতিষ্ঠানঃ
১ঃ গাইবান্ধা সুরুজ্জাহান উচ্চ বিদ্যালয়
২ঃ গাইবান্ধা সাজেদা মাহমুদ উচ্চ বিদ্যালয়
জনপ্রতিনিধি
বর্তমান চেয়ারম্যান-
নদীর নাম মধুমতী
নদীর নাম মধুমতী ১৯৯৫ সালে মুক্তিপ্রাপ্ত বাংলাদেশের স্বাধীনতা যুদ্ধভিত্তিক চলচ্চিত্র। ছবিটির রচনা ও পরিচালনা করেছেন তানভীর মোকাম্মেল। নূর আলী নিবেদিত চলচ্চিত্রটি প্রযোজনা ও পরিবেশনা করেছে কিনো-আই ফিল্মস। এতে প্রধান চরিত্রে অভিনয় করেছেন তৌকীর আহমেদ, আলী যাকের, রাইসুল ইসলাম আসাদ, সারা জাকের, আফসানা মিমি প্রমুখ।
চলচ্চিত্রটি কাহিনি ও সংলাপ রচনার জন্য তানভীর মোকাম্মেল শ্রেষ্ঠ কাহিনিকার ও শ্রেষ্ঠ সংলাপ রচয়িতা বিভাগে এবং সাইদুর রহমান বয়াতি শ্রেষ্ঠ পুরুষ কণ্ঠশিল্পী বিভাগে জাতীয় চলচ্চিত্র পুরস্কার অর্জন করেন।
কাহিনি সংক্ষেপ
মধুমতী নদীর পাড়ের এক গ্রামে মোতালেব মোল্লা নামের এক জমিদার ও স্থানীয় মুসলিম নেতা। মোতালেব তার বড় ভাইয়ের মৃত্যুর পর তার ভাইয়ের স্ত্রীকে বিয়ে করে। সেই স্ত্রীর এক সন্তান ছিল, নাম বাচ্চু। গ্রামের শিক্ষক অমূল্য চক্রবর্তীর প্রভাব তার মধ্যে ছিল। সে গ্রামে স্কুল স্থাপনের লক্ষ্যে কাজ করে। তার কাজে সহয়তা করত তার থেকে বয়সে বড় কিন্তু বন্ধুভাবাপন্ন আখতার। তার দুজন মিলে অমূল্যের বাড়িতে বিভিন্ন বিষয় নিয়ে আলোচনা করত। অমূল্য চক্রবর্তীর মেয়ে শান্তি বিধবা হওয়ার পর বাবার বাড়িতেই থাকে।
১৯৭১ সালে বাংলাদেশের স্বাধীনতা যুদ্ধ চলাকালীন মোতালেব পাকিস্তানি সেনাবাহিনীর সাথে যোগ দেয়। অন্যদিকে বাচ্চু বেতারে শেখ মুজিবুর রহমানের ভাষণ শুনে গেরিলা বাহিনীতে যোগ দেয়। বাচ্চু সেখানে পাকিস্তানি সেনাবাহিনীর অত্যাচারের ভয়াবহতা দেখে কুণ্ঠিত হয়। পাশাপাশি তার বাবা শান্তি কমিটির চেয়ারম্যান বলে তাকে কোন গুরু দায়িত্ব দেওয়া হয় না। ইতিমধ্যে মোতালেব মোল্লার সাগরেদরা মিলে অমূল্য চক্রবর্তীকে হত্যা করে এবং তার মেয়ে শান্তিকে মোতালেবকে বিয়ে করতে বাধ্য করে।
গেরিলাদের রায়ে রাজাকারদের মৃত্যুদণ্ড দেওয়া বিধান করা হয়। কিন্তু মোতালেব বাচ্চুর বাবা হওয়ায় কমান্ডার কোন সিদ্ধান্ত নিতে পারছিল না। একদিন বাচ্চু নিজে সিদ্ধান্ত নেয় এবং তার মিশন সম্পন্ন করার জন্য ডিঙ্গি ও রাইফেল নিয়ে মধুমতী নদী পাড় হয়ে আসেন।
পুরস্কার ও সম্মাননা
জাতীয় চলচ্চিত্র পুরস্কার
মতিগঞ্জ ইউনিয়ন
মতিগঞ্জ বাংলাদেশের ফেনী জেলার অন্তর্গত সোনাগাজী উপজেলার একটি ইউনিয়ন।
অবস্থান ও সীমানা
সোনাগাজী উপজেলার মধ্যাংশে মতিগঞ্জ ইউনিয়নের অবস্থান। এ ইউনিয়নের উত্তরে মঙ্গলকান্দি ইউনিয়ন, পশ্চিমে চর দরবেশ ইউনিয়ন, দক্ষিণে সোনাগাজী পৌরসভা ও সোনাগাজী ইউনিয়ন এবং পূর্বে আমিরাবাদ ইউনিয়ন অবস্থিত।
প্রশাসনিক কাঠামো
মতিগঞ্জ ইউনিয়ন সোনাগাজী উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাগাজী থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।
শিক্ষা প্রতিষ্ঠান
এ ইউনিয়নে রয়েছে ১ টি হাই স্কুল। আর. এম. হাট. কে উচ্চ বিদ্যালয়। এটি ইউনিয়ন পরিষদ কার্যালয়ের দক্ষিণ পার্শ্ববর্তী অবস্থিত। এটি একটি প্রাচীন শিক্ষা প্রতিষ্ঠান।
খাল ও নদী
চাঁনগাজী খাল,
দর্শনীয় স্থান
নুরুল উলুম ভাদাদিয়া মাদ্রাসা,মিয়া বাড়ী জামে মসজিদ, সাতবাড়িয়া ব্রীজ, রহিম বক্স গাজী বাড়ী সংলগ্ন চাঁঁনগাজী ব্রীজ, বাদশা ফকির বাড়ী,মতিগঞ্জ কেন্দ্রীয় জামে মসজিদ,
জনপ্রতিনিধি
ইউপি চেয়ারম্যান - রবিউজ্জামান বাবু
গ্রিল (অলঙ্কার)
thumb|স্বর্ণ দিয়ে তৈরী গ্রীল গ্রিল হলো হিপ হপ সংস্কৃতিতে ব্যবহৃৎ একধরনের অলঙ্কার যা দাঁতে পরা হয় বা লাগানো হয়। গ্রিল সাধারণত সেইসব ধাতু দিয়ে বানানো হয় যেগুলো সহজেই অপসারণ করা যায়। ১৯৮০ সাল থেকে হিপ হপ শিল্পীরা গ্রিল ব্যবহার শুরু করেছে। ১৯৯০ সালে নিউ ইয়র্কের হিপ হপ সংস্কৃতিতে গ্রিলের ব্যবহারের পর থেকে এটি জনপ্রিয় হয়ে ওঠে, ২০০০ সালে দক্ষিণীয় হিপ হিপ এবং মূলধারার পপ সংস্কৃতিতে গ্রিল যুক্ত হবার পর এটি আরও অনেক বেশি জনপ্রিয় হয়ে ওঠে। যদিও ব্যবহারকারীগণ তাদের দাঁতের ইম্প্রেশনের জন্য গ্রিল লাগায়, তবুও দীর্ঘমেয়াদী গ্রিল গুলো দাঁতের জন্য নিরাপদ কিনা তা জানা যায়না।
বৈশিষ্ট্য এবং ব্যবহার জনমিতি
গ্রিল সাধারণত কিছু ধাতু দিয়ে তৈরী করা হয়া (প্রায়ই রূপা, সোনা অথবা প্লাটিনাম দিয়ে)। ধাতুগুলো অনেক সময় মূল্যবান পথর দিয়ে খচিত থাকে; এরা সধারণত অপসারণযোগ্য। তবে অনেকসময় গ্রিলগুলো দাঁতের সাথে স্থায়ীভাবে লেগে থাকে। স্বর্ণের গ্রিল গুলো ১০ ক্যারট থেকে ২৪ ক্যারট স্বর্ণ দিয়ে তৈরী হতে পারে। স্বর্ণ'র গ্রিলগুলোকে সাদাটে হলুদ, সাদা অথবা গোলাপী রঙের করা যায়।
গ্রীল যেকোনো জায়গা থেকে ১০০ থেকে ১০০০ ডলারের মধ্যে ক্রয় করা যায়। গ্রিলের মূল্য নির্ভর করে কী ধাতু দিয়ে বানানো হয়েছে এবং কয়টি দাঁতে ব্যবহার করা হবে তার উপর।
২০০৬ সাল থেকে ১৮-৩৫ বছরের আফ্রিকান-আমেরিকান হিপ হপ শ্রোতা পুরুষরা প্রায়ই তাদের দাঁতে গ্রিল ব্যবহার করতো। একজন ভষ্যকার যুক্তি দিয়েছিলেন যে, গ্রিল কখনো মূলধারার পপ সঙ্গীতে এত জনপ্রিয় হয়ে উঠবেনা। যাই হোক, বর্তমানে নারী-পুরষের অনেকেই গ্রিল ব্যবহার করে থাকে। এমনকি যারা হিপ-হপ সংস্কৃতির কোনো সদস্য নয় তারাও গ্রিল ব্যবহার করে, যেমনঃ ম্যারিলিন ম্যানসন এবং বিলিংক-১৮২-এর ট্রাভিস বার্কার। অ্যাভেঞ্জড সেভেনফোল্ড ব্যান্ড এর অনেক সদস্যই বর্তমানে উন্নত গ্রিল ব্যবহার করে।  "কামিং আনডান" নামক একটি ভিডিও গানে জনাথন ডেভিস এক জোড়া গ্রিল ব্যবহার করেছিল। চেজ ডেথ মেটাল ব্যান্ড ইপিকার্ডিঅ্যাটমি ব্যন্ডের একজন ড্রামার মিলান মসকন- মনে করেন, গ্রিল গুলো তার হিপ হপ গানের জন্য অনুপ্রেরণা। গ্রিল মূলধারার এবং নেটওয়ার্ক টেলিভিশনের নজর কেড়েছে ২০১২ সালের সামার অলিম্পিকে যখন সাঁতারু রায়ান লোচি আমেরিকান পতাকার পাথরের গ্রিল ডিজাইনের সাথে ছবি তুলেন। শেষ প্রতিযোগিতার পর থেকে রায়ান লোচি হীরকের গ্রিল ব্যবহার করে আসছেন।
ইতিহাস
দাঁতে মায়ান তুরপুন কালো পাথরের টুকরোর সাথে রত্ন পরা একটি বহুদিনের হিপ হপ সংস্কৃতি। হিপ হপ শিল্পীরা ১৯৮০-এর দশক থেকেই গ্রিল ব্যবহার করা শুরু করেছে। নিউ ইয়র্কের এডি প্ল্যাইন যিনি এডির স্বর্ণের দাঁত কোম্পানির মালিক, তাকে মানষের মধ্যে গ্রিলের ঝোঁকের জন্য দায়ী করা যায়। হিপ হপ শিল্পী ফ্যাভর ফ্ল্যাভ-এর জন্য এডি প্ল্যাইন স্বর্ণের গ্রিল ক্যাপ বানাতো। পরবর্তীতে তিনি র‌্যাপার বা হিপ হপ শিল্পী বিগ ড্যাডি কেইন এবং কুল জি. র‌্যাপ এর জন্যও স্বর্ণের গ্রিল বানানো শুরু করেন। পরবর্তীতে এডি প্ল্যাইন আটলান্টাতে চলে যান। সেখানে গিয়ে তিনি আরও জনপ্রিয় হিপ হপ শিল্পীদের (আউটকাস্ট, গুডি মব, লুডাকরিস এবং লিল জন)  জন্য গ্রিলের ডিজাইন করা শুরু করেন। স্লিক রিক, একজন বিখ্যাত লেখক যিনি গ্রিলের জনপ্রিয়তার জন্য অবদান রেখছেন।
গ্রিল দক্ষিণ আমেরিকার কিছু এলাকায় যেমনঃ হিউস্টন এবং মেম্ফিসে অনেক জনপ্রিয়তা পেয়েছিল। এমনকি আমেরিকা ছেড়েও অন্যান্য জায়গায় গ্রিলের জনপ্রিয়তা বেড়ে ওঠে। ২০০০ সালে ডার্টি সাউথ র‌্যাপারস নামক একটি র‌্যাপ দলও গ্রিলের জনপ্রিয় হয়ে ওঠার ক্ষেত্রে ব্যাপক ভূমিকা পালন করে। এই সময় থেকে গ্রিল ক্রমান্বয়ে জনপ্রিয় হয়ে উঠতে শুরু করে। এর মধ্যে ২০০৫ সালে গ্রিলজ নামক একটি জনপ্রিয় একটি গানের শিল্পীদের সবাই একটি দাঁতে গ্রিল পরেছিল; গানটি খুব জনপ্রিয়ছিল। এছাড়াও পল ওয়াল এর গান গুলোতে সে গ্রিল পরতো। পল ওয়াল তার র‌্যাপ সঙ্গীত এবং গ্রিলের ব্যবসার জন্য জনপ্রিয় ছিল।
২০১০-এর দশকে গ্রীলের জনপ্রিয়তা বেড়ে যায় কারণ, ডলি কাহেন, ফ্রেঞ্চ গ্রিল নির্মাতা রিহানা, কারা ডেলিভিংনে, এবং রিটা ওরা'র জন্য কাস্টম ওরাল অলঙ্কার তৈরী করেছিলেন। ২০১৫ সালে ডিজে খালেদ "গোল্ড স্লাগস" নামক একটি গান তৈরী করেছিল যা গ্রিলের উপর ভিত্তি করেই তৈরী হয়েছিল। গোল্ড স্লাগস গ্রিলের মতোই ব্যবহার করা হয়।
বাজার প্রাপ্যতা
নিউ জার্সি'র এর একজন উদ্যোক্তা ব্রায়ান রবার্টস এক ধরনের গ্রিলের পরিবর্তিত সিরিজ সাশ্রয়ী দামে বিক্রি শুরু করেন। ব্রায়ানের এর এই পরিবর্তিত সিরিজটি  ইন্টারনেট স্যান্সেশন হয়ে উঠেছে। তার সাশ্রয়ী দামে বিক্রিত গ্রিলের পরিবর্তিত সিরিজ প্রচুর প্রশংসা পায়।
উৎপাদন
thumb|অতিরিক্ত দামি গ্রিলগুলো চ্চিত্রে মতো দাঁতের ছাঁচের মতো করে তৈরী করা হয়। প্রথমদিকের গ্রিলগুলো খুব সহজে তুলে ফেলা যেতনা। তাই বর্তমানে দাঁতের ছাঁচের মতো করে দামি গ্রিল তৈরী করা হয়। আরো দামি গ্রিলের ক্ষেত্রে একজন ডেন্টিস্ট দাঁতের ছাঁচের মাপ নিয়ে নেয় অ্যালজিনেট-এর সাহায্যে। এলেজিনেট নেগেটিভ দ্বারা একটি বাদামি পাথরের সাহায্যে দাঁতের ছাঁচ তৈরী করা হয়। তারপর বাদামি পাথরটি গ্রিলগুলোকে দাঁতের সাথে লাগানোর জন্য ব্যবহার করা হয়। কম দামি গ্রিলের ক্ষেত্রে একজন অলঙ্কার দোকানদার ডেন্টাল পুট্যি-তে কামড়ানোর পর গ্রিল ক্রেতার দাঁতের ছাঁচ নেয়। এভাবে দোকানি নিজে নিজে একটি গ্রিল বানিয়ে দেয়। এরকম গ্রিলগুলো বেশি আরামদায়ক নয়। অনেক সময় স্বর্ণ দোকানদাররা কোনো লাইসেন্স ছাড়া এগুলো তৈরী করে বলে তাদের জরিমানা করতে হয়।
সমালোচনা এবং স্বাস্থ্য ঝুঁকি
thumb|পাথর খচিত গ্রিল ২০০৬ সালের জুন মাসের আমেরিকান ডেন্টাল এসোসিয়েশনের এক গবেষণা অনুসারে বলা হয়েছে দীর্ঘমেয়াদী গ্রিলগুলো নিরাপদ কিনা তার কোনো নিশ্চয়তা নেই। আমেরিকান ডেন্টাল এসোসিয়েশন অনুযযায়ী গ্রীলগুলো যদি ভালো করে দাঁতে লাগে এবং থেমে থেমে ব্যবহার করা হয় তবে ব্যবহারকারীগণের দাঁতের ঝঁকি কম থাকে।  বেজ মেটাল দিয়ে তৈরী গ্রিলগুলো মানুষের জ্বালাতন এবং এলার্জির কারণ হতে পারে। কোনো গ্রিলে যদি ব্যাক্টেরিয়া থাকে এবং গ্রিলটি যদি দীর্ঘদিন ব্যবহার করা হয় তবে দাঁতের ক্ষয়, মাড়ির রোগ এবং হাড়ের ক্ষয় পর্যন্ত হতে পারে। আলাবামা, জর্জিয়া এনং টেক্সাসে স্বাস্থ ঝুঁকি এবং পীড়াদায়ক হবার কারণে গ্রিল ব্যবহার নিষিদ্ধ করা হয়েছে।
অন্যান্য হিপ হপ ফ্যাশনের মতো গ্রিলও সমালোচিত হয়ে আসছে। কিছু ভাষ্যকার এর নিন্দা করছে কারণ এর দাম অনেক, এটি অনেক জাঁকালো এবং গ্রিল প্রদর্শনীর জন্যে গরীব যুবকরাও প্রচুর মূল্য খরচ করে এটি ব্যবহার করছে যার ফলে পরিবারে আর্থিক সমস্যা দেখা যাচ্ছে।
ছত্রাজিতপুর ইউনিয়ন
শিক্ষার হার ও শিক্ষা প্রতিষ্ঠান
শিক্ষার হার :
সত্রাজিতপুর উচ্চ বিদ্যালয়
-- মেহরাব হোসেন ১১/১০/২০২২
জনপ্রতিনিধি
বর্তমান চেয়ারম্যান-
ফক্স স্পোর্টস এশিয়া
ফক্স স্পোর্টস এশিয়া (পূর্বের ইএসপিএন স্টার স্পোর্টস) এশীয় একটি টেলিভিশন চ্যানেল। এটি দক্ষিণ এশিয়ায় পরিচালিত হয়েছিল, তবে স্টার ইন্ডিয়া ২০১৩ সালে ভারতীয় ব্যবসাভার গ্রহণ করেছিল।
মূলত ১৯৯০ এর দশকের গোড়ার দিকে স্টার স্পোর্টস এবং ইএসপিএন দ্বারা ফক্স নেটওয়ার্ক গ্রুপ 'দ্বারা চালু করা হয়েছিল এশিয়া প্যাসিফিক স্টার টিভি এবং ইএসপিএন ইন্টারন্যাশনাল যথাক্রমে উভয় পক্ষই ১৯৯৬ সালের অক্টোবরে এশিয়াতে তাদের কার্যক্রম একত্রিত করতে সম্মত হয়েছিল। নিউজ কর্পোরেশন উদ্যোগটির পুরো নিয়ন্ত্রণ নিয়েছিল ২০১২ সালে এবং যথাক্রমে জানুয়ারী ২০১৩ এবং আগস্ট ২০১৪ এ দুটি পর্যায়ে চ্যানেলগুলি পুনরায় চালু করেছে.
বহিঃসংযোগ
Official site of Fox Sports
মূর্ধন্য ব্যঞ্জনধ্বনি
যেসব ব্যঞ্জনধ্বনির উচ্চারণকালে জিহ্বার ডগাটি উল্টিয়ে মূর্ধাটি স্পর্শ করে বা তার কাছে নিকটবর্তী হয় সেগুলোকে মূর্ধন্য বা প্রতিবেষ্টিত ব্যঞ্জনধ্বনি বলা হয়।
ভাষাসমূহ
উপাত্ত নিখুঁত না হলেও বিশ্বের ২০% ভাষায় কোনোরকমে মূর্ধন্য ব্যঞ্জনধ্বনি বিদ্যমান।
আপাত-নক্ষত্র
thumb|right|This view, taken with infrared light, is a false-color image of a quasar-starburst tandem with the most luminous [[starburst (astronomy)|starburst ever seen in such a combination. The quasar- was found by a team of researchers from six institutions.]] আপাত-নক্ষত্র বা কোয়েসার হল আপাত-নাক্ষত্রিক বেতার উৎস (ইংরেজি Quasi-Stellar Radio Source)-এর সংক্ষিপ্ত রূপ। এই জ্যোতিষ্কটি তড়িৎচৌম্বক শক্তির একটি উৎস যার আলো খুব উচ্চমাত্রার লোহিত অপসারণ প্রদর্শন করে। বিজ্ঞানীদের মত্রে এই লোহিত অপসারণের কারণ হাবলের নীতি। সুতরাং বোঝাই যায় যে কোয়েসারগুলি অনেক দূরে অবস্থিত। এত দূরত্বে অবস্থিত কোয়সারসমূহে তখনই কেবল নিরীক্ষণ করা যাবে যদি এদের উজ্জ্বলতা কিছু ক্ষণজীবী অতিনবতারা এবং গামা রশ্মির বিদারণ ছাড়া অন্যসব খ-বস্তু থেকে বেশি হয়। তাই আজ এটি সুস্পষ্ট যে এদের উজ্জ্বলতা এরকমই যে তা কয়েক হাজার আকাশগঙ্গা ছায়াপথ আকৃতির ছায়াপথের মিলিত উজ্জ্বলতার চেয়েও বেশি। আলোকীয় দূরবীক্ষণ যন্ত্রে এদেরকে তারার মত বিন্দুবৎ দেখায়। প্রথমে এদের সবগুলোকে রেডিও সক্রিয় মনে করা হলেও পরে দেখা যায় অনেক কোয়াসারই রেডিও সক্রিয় নয়। তাই বর্তমানে এদেরকে সাধারণভাবে আপাত-নাক্ষত্রিক বস্তু বা কিউএসও (QSO, Quasi-Stellar Object) বলা হয়।
আকার
আপাত-নক্ষত্র (quasi stellar objects) আমাদের সূর্যের তুলনায় বিলিয়ন পরিমাণ আয়তনে বৃহৎ।সাধারনত এরা সূর্যের তুলনায় দশ থেকে বারো বিলিয়ন গুণ বড় হয়ে থাকে।আর উৎপন্ন শক্তি সূর্যের তুলনায় প্রায় চারশত বিশ ট্রিলিয়ন।এসব আপাত নক্ষএ থেকে তড়িৎ চৌম্বকীয় তরঙ্গের বিকিরণ হয়ে থাকে। এ পর্যন্ত প্রায় মিলিয়নের অধিক আপাত-নক্ষএের সন্ধান মিলেছে।সবচেয়ে নিকটতম আপাত নক্ষত্রের দূরত্ব প্রায় ছয়শ মিলিয়ন আলোকবর্ষ দূরে।[Shuchi]
পূর্ব ইউরোপ
পূর্ব ইউরোপ ইউরোপ মহাদেশের পূর্ব অংশ। ঠিক কোন্‌ কোন্‌ রাষ্ট্রগুলি পূর্ব ইউরোপের অন্তর্গত, তা নিয়ে কোন মতৈক্য নেই, কেননা কেবল ভৌগোলিক নয়, ভূরাজনৈতিক, সাংস্কৃতিক এবং আর্থসামাজিক দৃষ্টিকোণ থেকেও পূর্ব ইউরোপের সংজ্ঞা ভিন্ন হতে পারে।
জাতিসংঘের পরিসংখ্যান দপ্তর এবং আরও কিছু বিশেষজ্ঞের মতে পূর্ব ইউরোপের মূল বৈশিষ্ট্য হল গ্রিক, বাইজেন্টীয় রোমান, রুশ এবং উসমানীয় তুর্কি সংস্কৃতির প্রভাবের অধীন ইউরোপের পূর্ব অংশটি।
দাসোগুজ প্রদেশ
দাসোগুজ প্রদেশ ( Daşoguz welaýaty, পূর্বনাম দাশোউজ) তুর্কমেনিস্তানের অন্যতম একটি প্রদেশ। এটি দেশটির উত্তরে উজবেকিস্তান সীমান্তে অবস্থিত। প্রদেশেটির আয়তন ৭৩,৪৩০ বর্গকিলোমিটার এবং মোট জনসংখ্যা ১৩,৭০,৪০০ (২০০৫ সালের আদমশুমারি অনুযায়ী)। রাজ্যটির রাজধানী হলো দাসোগুজ (Дашогуз)।